Document ID: 31989R2903

*****
ΚΑΝΟΝΙΣΜΟΣ (ΕΟΚ) αριθ. 2903/89 ΤΟΥ ΣΥΜΒΟΥΛΙΟΥ
της 25ης Σεπτεμβρίου 1989
για τροποποίηση του κανονισμού (ΕΟΚ) αριθ. 591/79 περί προβλέψεως των γενικών κανόνων της επιστροφής στην παραγωγή για τα ελαιόλαδα που χρησιμοποιούνται κατά την παρασκευή ορισμένων κονσερβών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 20α,
την πρόταση της Επιτροπής,
Εκτιμώντας ότι με τον κανονισμό (ΕΟΚ) αριθ. 2902/89 τροποποιήθηκε το άρθρο 20α του κανονισμού αριθ. 136/66/ΕΟΚ για να προβλεφθεί η χορήγηση επιστροφής στην παραγωγή για το ελαιόλαδο που χρησιμοποιείται κατά την παρασκευή κονσερβών· ότι λαμβάνοντας υπόψη την εξέλιξη της τεχνολογίας της παραγωγής καθώς και των συνηθειών διατροφής των καταναλωτών, θα πρέπει να επεκταθεί το δικαίωμα της επιστροφής στο ελαιόλαδο που χρησιμοποιείται στην παρασκευή κονσερβών μαλακοστράκων και μαλακίων· ότι θα πρέπει ως εκ τούτου να τροποποιηθεί ο κανονισμός (ΕΟΚ) αριθ. 591/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3788/85 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 591/79 τροποποιείται ως εξής:
1. Στο άρθρο 1, οι όροι «ιχθύων και λαχανικών» διαγράφονται.
2. Το άρθρο 2 αντικαθίσταται από το ακόλουθο κείμενο:
«Άρθρο 2
Χορηγείται επιστροφή στην παραγωγή για το ελαιόλαδο που χρησιμοποιείται για την παρασκευή των κονσερβών ψαριών που υπάγονται στον κωδικό ΣΟ 1604, με εξαίρεση τον κωδικό ΣΟ 1604 30, κονσερβών μαλακοστράκων και μαλακίων που υπάγονται στον κωδικό ΣΟ 1605 και κονσερβών λαχανικών που υπάγονται τους κωδικούς ΣΟ 2001 και 2002.»
3. Στο άρθρο 8, η παράγραφος 2 αντικαθίσταται από το ακόλουθο κείμενο:
«2. Τα κράτη μέλη εξασφαλίζουν, μέσω καθεστώτος ελέγχου, τη χορήγηση της επιστροφής στην παραγωγή μόνο για το ελαιόλαδο που χρησιμοποιείται για την παρασκευή των κονσερβών που αναφέρονται στο άρθρο 2.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1989.

Labels: 17
6